Diari Oficial de la Generalitat Valenciana


Sumari del DOGV 9480, del 29-11-2022 (2022/10592)

ACORD de 25 d'octubre de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Leandro Monzón Navarro.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10397


Data del document
:   25-10-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 25 d'octubre de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Leandro Monzón Navarro. [2022/10296]  
Número d'expedient: ABI 343/2022.  
Causant: Leandro Monzón Navarro. DNI: \*\*\*\*808\*\*  
Lloc i data de la defunció: Meliana, 31 d'agost de 2020.  
Últim domicili: Meliana.  
  
Antecedents de fet  
En data 21 de desembre de 2021, Daniel Cristino Monzón Navarro, germà del causant, posa en coneixement d'aquesta direcció general la defunció de Leandro Monzón Navarro el 31 d'agost de 2020, aportant renúncies dels dos germans, llibre de família i certificats de defunció dels pares, per a la declaració de la Generalitat com a hereua abintestat, així com, si és el cas, per a gestionar, liquidar i destinar el cabal hereditari del causant.  
L'Oficina Liquidadora de l'Impost sobre Successions i Donacions, i Transmissions Patrimonials i Actes Jurídics Documentats de Moncada va traslladar el 8 de febrer de 2022 documentació per a la tramitació de l'expedient per a la declaració de la Generalitat Valenciana com a hereua abintestat del causant.  
De les actuacions dutes a terme, queda acreditat l'empadronament de Leandro Monzón Navarro a l'Ajuntament de Meliana, i es constata que el causant no va atorgar testament i havent renunciat aquelles persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestat.  
  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestat de Leandro Monzón Navarro, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir un termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 25 d'octubre de 2022.- La directora general del Sector Públic i Patrimoni: Isabel Castelló García.